wickkiey/tamil-wikipedia-chunked huggingface dataset:
# பாரிட் ஜாவா

**பாரிட் ஜாவா** (மலாய்; ஆங்கிலம்: *Parit Jawa*; சீனம்: 巴冬); என்பது மலேசியா, ஜொகூர், மூவார் மாவட்டத்தில் அமைந்துள்ள ஒரு முக்கிம்; ஒரு சிறிய நகரம் ஆகும்.  
மலாக்கா நீரிணையின் கரையில் இருந்து 100 மீட்டர் தொலைவிலும், பண்டார் மகாராணி நகரத்திலிருந்து 15 கி.மீ. தொலைவிலும் பத்து பகாட் நகரத்திலிருந்து 39 கி.மீ. தொலைவிலும் பாரிட் ஜாவா அமைந்துள்ளது.  
இந்தோனேசியாவின் ஜாவா தீவுகளில் இருந்து வந்த ஜாவானிய குடியேற்றக்காரர்கள் தோண்டிய பள்ளத்தில் இருந்து பாரிட் ஜாவா எனும் பெயர் வந்ததாக அறியப்படுகிறது. அடர்ந்த காடுகளால் சூழப்பட்டு இருந்த இந்தக் கிராமம் கடந்த 120 ஆண்டுகளுக்கு முன்னர் உருவாக்கப்பட்டது.
# பாரிட் ஜாவா

## பொது

பாரிட் ஜாவாவில் மிகப்பெரிய இனக்குழுவினர் மலாய்க்காரர்கள் (80%) ஆகும். அதைத் தொடர்ந்து
சீனர்கள் (14%); இந்தியர்கள் (6%) உள்ளனர்.  
இங்குள்ள கிராமவாசிகளின் முக்கிய வருமான ஆதாரங்கள் மீன்பிடித்தல், பழ மரங்களை வளர்த்தல், காய்கறித் தோட்டங்களில் வேலை செய்தல்; சிறு வணிகச் செயல்பாடுகளில் ஈடுபடுதல்; மற்றும் சுற்றுலாப் பயணிகளுக்குக் கடல் உணவுகள் தயாரித்தல் போன்றவையாகும்.  
புலம்பெயரும் பறவைகள் ஆயிரக் கணக்கில் இங்கு வருவதால்; அதைப் பார்க்க மலேசியர்களும் வெளிநாட்டவரும் அதிகமாய் வருகை தருகின்றனர். அதுவே சுற்றுலா வளர்ச்சிக்கான வாய்ப்புகளையும் வழங்குகிறது.
# வாசுபென் திரிவேதி

**வாசுபென் திரிவேதி** (*Vasuben Trivedi*) இந்தியாவில் குசராத்தினைச் சேர்ந்த மேனாள் சட்டமன்ற உறுப்பினர் ஆவார். இவர் 2002 முதல் 2017 வரை குசராத்து மாநில சட்டமன்ற உறுப்பினராகப் பதவி வகித்தார். பாரதிய ஜனதா கட்சியினைச் சார்ந்த வாசுபென், குசராத்தின் ஜாம்நகர் தெற்கு சட்டமன்றத் தொகுதியிலிருந்து குசராத்து 12ஆவது சட்டமன்ற உறுப்பினராக இருந்தார். இவர் ஆனந்திபென் படேல் அமைச்சரவையில் மாநில கல்வி, பெண்கள் மற்றும் குழந்தைகள் நலத்துறை அமைச்சராக இருந்தார்.
# பிரக்யா யாதவ்

**பிரக்யா கபூர்** (*Pragya Yadav*-பிரக்யா யாதவ்) ஒரு சுவீடன் வடிவழகி, நடிகை மற்றும் இந்திய சினிமா தயாரிப்பாளர் ஆவார். இவர் போர்கோல்மில் இந்தியப் பெற்றோருக்கு மகளாகப் பிறந்தார். சுவீடனின் கார்ல்ஸ்க்ரோனாவில் வளர்ந்தார். இவர் மேம்பட்ட நடிப்பு மற்றும் நடத்தை ஆய்வுகள் நிறுவனத்தில் நடிப்பில் பயிற்சி பெற்றுள்ளார்.  
பிரக்யா திரைப்பட இயக்குநரும் தயாரிப்பாளருமான அபிசேக் கபூரை 4 மே 2015 அன்று மணந்தார். இவர்களுக்கு இசானா மற்றும் சம்சார் என்ற இரண்டு குழந்தைகள் உள்ளனர.
# பிரக்யா யாதவ்

## தொழில் வாழ்க்கை

அமோல் குப்தே ஹவா ஹவாய் (2014) படத்தில் நடித்ததற்காக பிரக்யா கபூர் மிகவும் பிரபலமானவர். கேதார்நாத் (2018) திரைப்படத்தினை ரோனி ஸ்க்ரூவாலா, அபிசாக் கபூர் மற்றும் அபிசேக் நய்யருடன் ஆகியோருடன் இணைந்து தயாரித்துள்ளார். இவர் கை இன் தி ஸ்கை திரைப்பட நிறுவனத்தின் இணை நிறுவனர் ஆவார். பூசண் குமாரின் டி சீரிஸ் உடன் இணைந்து, இவர் *ஷராபி* தயாரிக்கவிருந்தார்.
# பிரக்யா யாதவ்

## திரைப்படவியல்

| *ஹவா ஹவாய்* | பிரக்யா நந்தா | } |
| --- | --- | --- |
# பூண்டு ஐசுகிரீம்

.]]
.]]
**பூண்டு ஐசுகிரீம்** அல்லது **பூண்டு குளிர்களி** (*Garlic ice cream*) என்பது குளிர்களி வகைகளில் ஒன்றாகும். இவ்வகை சுவையுணவின் அடிப்படை குளிர்களியே ஆகும். இக்குளிர்களியில், வெனிலா அல்லது தேன் ஆகியன முதன்மை உட்பொருளாகும் இவற்றுடன் வெள்ளைப்பூண்டும் சேர்க்கப்படுகிறது. இப்பூண்டு ஐசுகிரீம் விழாக்காலங்களில் சிறப்பு உணவாக உண்ணப்படுகிறது. குறிப்பாக வடக்கு கலிபோர்னியாவிலுள்ள 'கில்ராய்' நகரத்தில் கொண்டாடப்படும், *கில்ராய் பூண்டு திருவிழா*வின் (Gilroy Garlic Festival) சிறப்பு உணவாக உண்ணப்படுகிறது. எசுக்காண்டினாவியாவிலும் இது விருப்ப சுவையுணவு ஆகும். இதன் காரச்சுவையைக் கொண்டதாகும்.
# சமீர் ரிஸ்வி

**சமீர் ரிஸ்வி** (*Sameer Rizvi*, பிறப்பு: 6 திசம்பர் 2003) இந்தியாவைச் சேர்ந்த ஒரு துடுப்பாட்ட வீரர் ஆவார். இவர் 19 வயதுக்குட்பட்டோருக்கான துடுப்பாட்ட போட்டிகளில் இந்திய அணிக்காக விளையாடியுள்ளார். இந்தியன் பிரீமியர் லீக் போட்டிகளில் இவர் சென்னை சூப்பர் கிங்ஸ் அணிக்காக விளையாடுகிறார்.
# சமீர் ரிஸ்வி

## ஆரம்பகால வாழ்க்கை

சமீர் தனது பதினொன்றாவது வயதில் துடுப்பாட்டம் விளையாடத் தொடங்கினார். இவர் மீரட்டில் உள்ள காந்திபாக் பள்ளியில் தனது தாய்வழி மாமா தங்கீப் அக்தரின் கீழ் துடுப்பாட்ட பயிற்சி செய்யத் தொடங்கினார். இவர் தனது திறமையால் முன்னாள் இந்திய துடுப்பாட்ட வீரர் சுரேஷ் ரைனாவின் கவனத்தை பெற்றார். சமீர் முதலில் துவக்க ஆட்டக்காரராக விளையாடினார். சுழற்பந்து வீச்சுக்கு எதிராக இவரது இயல்பான ஆட்டத்தைப் பார்த்த பிறகு இவரது பயிற்சியாளர் இவரை பின்னர் களமிறங்குமாறு வற்புறுத்தினார். இவர் தனது வாழ்க்கையில் மிகவும் தாமதமாக தனது கல்வியைத் தொடங்கியதாகவும், 20 வயதிற்குப் பிறகு தான் பத்தாம் வகுப்பு தேர்வுகளை முடித்ததாகவும் கூறப்படுகிறது. Sameer Rizvi, a 20-year-old cricketer, gained attention in the UP T20 League. இவர் 2023 உத்திர பிரதேச இருபது20 லீக்கில் ஒன்பது போட்டிகளில் இரண்டு சதங்கள் உட்பட 455 ஓட்டங்களை குவித்தார். இவரது துடுப்பாட்ட திறமை பல இந்திய பிரீமியர் லீக் அணிகளின் கவனத்தை ஈர்த்தது. However, he had to miss the trials due to his commitments with the Under-23 squad of Uttar Pradesh.
# போக் சொய்

**போக் சொய்**(*Bok choy* (அமெரிக்க ஆங்கிலம், கனடிய ஆங்கிலம், ஆஸ்திரேலிய ஆங்கிலம்), *pak choi*; பிரித்தானிய ஆங்கிலம் அல்லது *pok choi*; *Brassica rapa subsp. chinensis*) என்பது *பிராசிகா இராபா* வகைகளில் ஒன்றாகும். இது சீன முட்டைகோசு உணவாக பயன்படுகிறது. இவ்வகையில் தாவரத்தின் தலைப்பகுதி இருக்காது. பச்சை இலை மடல்களும், அடிப்பாகத்தில் மிருதுவான உருண்டை தண்டும் அமைந்து இருக்கும். கடுகுக் கீரையை போன்று தோற்றமளிக்கும். இதன் மணம், சுவையும், பசளியையும், நீர் கசுகொட்டையையும் ஒத்து இருக்கும். ஆனால் கொஞ்சம் இனிப்பாகவும், வெகு குறைவான மிளகுக் காரச்சுவையுடனும் இருக்கும். இதன் பச்சை இலைகள், அடிப்புற தண்டினை விட சுவை மிகுந்து காணப்படும்.
# போக் சொய்

## இதையும் காணவும்

- பிராசிகா இராபா
- கீரைகளின் பட்டியல்
# கமரூன் வரிசை

|]]
**கமரூன் வரிசை** (, , , ) என்பது நீளமுள்ள சங்கிலி போன்று வரிசையாக அமைந்துள்ள இயற்கையான நிலப்பகுதியைக் குறிக்கிறது. இவ்வரிசையில் எரிமலைகள், கினி வளைகுடாவின் தீவுகள், ஆப்பிரிக்காவின் முதன்மை நிலப்பகுதியின் கடற்கரையை நோக்கியுள்ளகாமரூன் மலை, வட கிழக்கில் உள்ள சாட் ஏரி ஆகியன அமைந்துள்ளன. இயற்கை எல்லைகளாக, இதன் கிழக்கே நைஜீரியா, மேற்கு மண்டலம் (கமரூன்) பகுதியும் அமைந்துள்ளன. இத்தீவுகள் [[நிலநடுக்கோடு உள்ள நிலமாகப் பரந்து உள்ளதால், இந்நிலப்பரப்பில் வெப்ப வலயம் சூழ்நிலை, பல பறவை இனங்களுகும், தாவர இனங்களுக்கும் ஏற்றதாக அமைந்துள்ளது. ஆப்பிரிக்க முதன்மை நிலப்பரப்பில் உள்ள மலைகள் குளிர்ந்து காணப்படுகின்றன. எனவே, உயரிகளின் வேறுபட்ட இயல்புகளுக்கு ஏற்பப் பல்வேறு உயிரினங்களுள்ள முக்கிய சுற்றுச்சூழல் காணப்படுகின்றன. இவ்வாறு காமரூன் எரிமலை வரிசை நிலவியல் அடிப்படையில் கண்டத்தின் நிலத்திலும், அருகில் உள்ள கடலிலும் நீண்டுள்ளதை விவரிக்கும் பல நிலவியல் கோட்பாடுகள் கூறப்படுகின்றன.
# பத்து பகாட் நகரம்

**பத்து பகாட்** (மலாய்:*Batu Pahat*; ஆங்கிலம்:*Batu Pahat*; (**BP**) சீனம்: 峇株巴辖; ஜாவி: باتو ڤاهت) என்பது மலேசியா, ஜொகூர், பத்து பகாட் மாவட்டத்தில் ஒரு நகரம்; மற்றும் மாவட்டத்தின் தலைநகரமும் ஆகும். இந்த நகரத்திற்கு தென்கிழக்கே மூவார் அரச நகரம்; தென்மேற்கே குளுவாங்; வடமேற்கே சிகாமட்; தெற்கே பொந்தியான் நகரங்கள் உள்ளன.  
பத்து பகாட் நகரம் மக்கள்தொகை அடிப்படையில் மலேசியாவின் 20-ஆவது பெரிய நகர்ப்புறமாகும். 2006-ஆம் ஆண்டில், பத்து பகாட் நகரம் மூவார் நகரத்தையும் தாண்டிய நிலையில், ஜொகூர் மாநிலத்தில் இரண்டாவது பெரிய நகர்ப்புறமாக மாறியது. 2012-ஆம் ஆண்டில், மக்கள்தொகை அடிப்படையில் மலேசியாவின் 16-ஆவது பெரிய நகர்ப்புறமானது.  
2022-ஆம் ஆண்டு, இன மக்கள்தொகை அடிப்படையில், சீன மக்கள் 59%; மலாய்க்காரர்கள் 34%; இந்தியர்கள் 7% ஆகவும் உள்ளனர்.
# பத்து பகாட் நகரம்

## நிலவியல்

பத்து பகாட் தெற்கு தீபகற்ப மலேசியாவில் உள்ள ஜொகூர் மாநிலத்தில்; கோலாலம்பூருக்கு தெற்கே 239 கி.மீ. தொலைவில் அமைந்துள்ளது. பத்து பகாட்டிற்கு மிக அருகில் உள்ள நகரம் மூவார் ஆகும். இந்த நகரம் வடமேற்கில் 50 கி.மீ. தொலைவில் உள்ளது.  
குளுவாங் நகரம், தென்கிழக்கில் சுமார் 52 கி.மீ. தொலைவில் உள்ளது. ஜொகூர் மாநிலத்தின் தலைநகரான ஜொகூர் பாரு, பத்து பகாட் நகரத்தின் தென்கிழக்கே சுமார் 130 கி.மீ. தொலைவில் உள்ளது. வடமேற்கில் 95 கி.மீ. தொலைவில் மலேசிய வரலாற்று நகரமான மலாக்கா உள்ளது.  
மாவட்டங்களைப் பொருத்த வரையில், வடக்கில் சிகாமட் மாவட்டம், கிழக்கில் குளுவாங் மாவட்டம், மேற்கில் மூவார் மாவட்டம் ஆகியவை எல்லையாக உள்ளன; மற்றும் தென்கிழக்கில் பொந்தியான் மாவட்டம் ஓர் எல்லையைப் பகுதியைப் பகிர்ந்து கொள்கிறது. மலாக்கா நீரிணையின் கடற்கரை தெற்கே உள்ளது.
# பத்து பகாட் நகரம்

## சொற்பிறப்பியல்

பத்து பகாட் என்பதற்கு மலாய் மொழியில் "செதுக்கப்பட்ட பாறை" என்று பொருள். ஒரு கற்சுரங்கத்தில் இருந்த ஒரு கல்லில் இருந்து இந்தப் பெயர் தோன்றி இருக்கலாம் என்றும் சொல்லப் படுகிறது. இது குறித்து பல கோட்பாடுகள் உள்ளன.  
1456-ஆம் ஆண்டில், சயாமிய இராணுவம், மலாக்காவைத் தாக்குவதற்கு களம் இறங்கியது. சயாமிய இராணுவத்திற்கு கடல்படைத் தளபதி அவி டி சூ (*Admiral Awi Di Chu*) என்பவர் தலைமை தாங்கினார். சயாமிய இராணுவத்தால் மலாக்காவைக் கைப்பற்ற முடியவில்லை. பின்வாங்கிய நிலையில் கடலோர கிராமமான கம்போங் மினியாக் பெக்கு எனும் இடத்தில் தண்ணீர் பெறுவதற்கு முகாமிட்டது.
# பத்து பகாட் நகரம்

## சொற்பிறப்பியல்

### கம்போங் மினியாக் பெக்கு

அங்கே ஒரு பெரிய கற்பாறை. அந்தக் கற்பாறையில் ஒரு சிறிய குழி. அதில் கொஞ்சம் நீர் இருந்து இருக்கிறது. மேலும் நீர் கிடைக்கும் எனும் ஆர்வத்தில் கூர்மையான உளிகளைக் கொண்டு குழியை அகலமாகத் தோண்டி இருக்கிறார்கள்.  
அதன்வழி பத்து பகாட் எனும் பெயர் உருவானதாக உள்ளூர் புராணங்களின் மூலமாக அறியப்படுகிறது. அந்தக் கற்பாறை, ஒரு நினைவுச் சின்னமாக இன்றும் பத்து பகாட்டில் உள்ளது.
# பத்து பகாட் நகரம்

## சொற்பிறப்பியல்

### 1893-ஆம் ஆண்டில் பத்து பகாட்

முன்பு காலத்தில் உப்பு சேர்க்கப்பட்ட மீன்களுக்குப் பத்து பகாட் புகழ்பெற்ற இடமாக விளங்கியது. அதனால் முன்பு இந்த நகரம் பண்டார் பெங்காராம் (*Bandar Penggaram*) என்று அழைக்கப்பட்டது. அதாவது "உப்பு தயாரிப்பாளர்களின் நகரம்" என்று பொருள்.  
1893-ஆம் ஆண்டில், ஜொகூர் சுல்தான் சுல்தான் அபுபாக்கரின் கட்டளையின் பேரில் தற்போதைய நகரத்தை டத்தோ பெண்டாரா லுவார் முகமட் சாலே பெராங் (Dato' Bentara Luar, Mohamed Salleh bin Perang) என்பவர் நிறுவினார்.
# பத்து பகாட் நகரம்

## சொற்பிறப்பியல்

### பிஜி நாட்டு தரைப் படை

1952 முதல் 1956 வரை மலாயா அவசரகாலத்தில் பொதுநலவாயப் படைகளின் ஒரு பகுதியாக பிஜி நாட்டைச் சேர்ந்த தரைப்படை (*1Bn Fiji Infantry Regiment*) இங்குதான் இருப்பிடமாகக் கொண்டு செயல்பட்டு வந்தது.  
அந்தப் படைப் பிரிவில் 1,600 இராணுவ வீரர்கள் இருந்தார்கள். ஜொகூர், மலாக்கா மாநிலப் பகுதிகளைப் பாதுகாப்பதில் சிறப்பான பங்களிப்பு வழங்கி உள்ளார்கள்.
# பத்து பகாட் நகரம்

## சொற்பிறப்பியல்

### பத்து பகாட் வரலாற்றில் ஒரு துர்நிகழ்ச்சி

பத்து பகாட் வரலாற்றில், 1980 அக்டோபர் 16-ஆம் தேதி ஓர் இரத்தக்களரி நாளாகக் குறிக்கப் படுகிறது. அன்றைய தினம் காலை 9:30 மணியளவில் நடந்த நிகழ்ச்சி. முகமட் நசீர் இசுமாயில் என்பவரின் தலைமையில், 20 முசுலிம் தீவிரவாதிகள். பத்து பகாட் காவல் நிலையத்திற்குள் வீச்சு அரிவாள்களுடன் நுழைந்தார்கள்.  
காவல் நிலையத்தில் இருந்த 23 காவலர்களையும்; பொதுமக்களையும் வெட்டி காயப் படுத்தினார்கள். இந்தத் துர்நிகழ்ச்சியில் தீவிரவாதிகள் 8 பேரைப் போலீசார் சுட்டுக் கொன்றார்கள். தாக்குதலின் நோக்கம் இன்று வரையிலும் முழுமையாகத் தெரியவில்லை.
# பத்து பகாட் நகரம்

## மொழிகள்

பத்து பகாட் நகரத்தில் சீனச் சமூகத்தினர் பெரும்பான்மை இனத்தவர்களாக உள்ளனர். அவர்களில் பெரும்பாலோர் ஆக்கியான் இனப்பிரிவைச் சேர்ந்தவர்கள். இவர்கள் சீனாவின் தெற்கு புஜியான் மாநிலத்தின் குவான்சோ, சியாமென் மற்றும் சாங்சோ பகுதிகலில் இருந்து இடம்பெயர்ந்த சீன மக்களின் வழித்தோன்றல்கள் ஆகும்.  
எனவே, ஆக்கியான் மொழி (*Hokkien*) இந்தப் பிராந்தியத்தின் உள்ளூர் சீன மொழியாகும். குறிப்பிடத்தக்க அளவில், கேசிய மொழி, கண்டோனீயம், மற்றும் ஹைனான் மொழிகள் பேசுபவர்களும் சிறுபான்மையினராக உள்ளனர்.
# பத்து பகாட் நகரம்

## மொழிகள்

### ஜொகூர்-ரியாவ் பேச்சுவழக்கு

மலாய்க்காரர்கள் பொதுவாக ஜொகூர்-ரியாவ் பேச்சுவழக்கு என்று அழைக்கப்படும் ஜொகூர் மலாய் பேச்சுவழக்கைப் பயன்படுத்துகின்றனர். ஜொகூர்-ரியாவ் பேச்சுவழக்கு என்பது ஜொகூர் சுல்தான்கள் மற்றும் மலாக்கா சுல்தான்களிடம் இருந்து பெறப்பட்ட இலக்கிய நிலையிலான மொழியாகும்.  
பத்து பகாட்டில் உள்ள மலாய்க்காரர்களில் பெரும்பாலோர், ஜொகூர்-ரியாவு மலாய்க்காரர்கள், ஜாவானியர்கள், பூகிஸ், பஞ்சார் மற்றும் ஒராங் கோலா போன்ற பல்வேறு துணை இனக்குழுக்களில் இருந்து வந்தவர்கள் ஆகும்.  
பத்து பகாட்டில் உள்ள இந்தியச் சமூகம், பெரும்பாலும் தமிழ் மொழி பேசும் தமிழர்களைக் கொண்டது.
# பத்து பகாட் நகரம்

## மதம்

பத்து பகாட்டில், பல மத நம்பிக்கைகள் உள்ளன. அவற்றில் முக்கியமானவை பௌத்தம், தாவோயியம், கன்பூசியசிசம், இசுலாம், கிறிஸ்தவம் மற்றும் இந்து மதம். பத்து பகாட் மாவட்டத்தில் 400-க்கும் மேற்பட்ட சீனர்க் கோயில்கள் உள்ளன. ஒரு சில கோயில்கள் ஒரு நூற்றாண்டுக்கும் மேலானவை. இவற்றுள் பல கோயில்கள் பிரபலமான சுற்றுலாத் தலங்களாக மாறியுள்ளன.  
மேலும் மலேசியாவின் பிற மாநிலங்களிலிருந்து, குறிப்பாக மலாக்கா, நெகிரி செம்பிலான், கோலாலம்பூர், சிலாங்கூர் போன்ற மாநிலங்களில் இருந்து வரும் சுற்றுலாப் பயணிகளுக்கு இந்தச் சீனர்க் கோயில்கள், தனித்துவமான சுற்றுலாத் தலங்களாகத் திகழ்கின்றன.  
பொது விடுமுறை மற்றும் வார இறுதி நாட்களில் செகந்திங், செங்காராங் மற்றும் புக்கிட் பாசிர் ஆகிய இடங்களில் அமைந்துள்ள சீனர்க் கோயில்கள் சிங்கப்பூர் சுற்றுலாப் பயணிகளால் பார்வையிடப்படும் பிரபலமான இடங்களாகும். இது ஒரு வகையில் உள்ளூர்ப் பொருளாதாரத்தின் ஒரு முக்கிய அங்கமாகவும் மாறியுள்ளது.
# பத்து பகாட் நகரம்

## வாழ்வியல்

பத்து பகாட்டில் மிகப்பெரிய இரப்பர், செம்பனை, தென்னை மற்றும் கொக்கோ தோட்டங்கள் உள்ளன. தர்பூசணி, பப்பாளி, வாழைப்பழம், அன்னாசி, டுரியான் போன்ற பழங்கள் மற்றும் 20 வகையான காய்கறிகள் இங்கிருந்து ஏற்றுமதி செய்யப்படுகின்றன. இங்கு பல மீனவக் கிராமங்களும் உள்ளன.
# பத்து பகாட் நகரம்

## பத்து பகாட் தமிழ்ப்பள்ளிகள்

பத்து பகாட் நகர்ப்புறத்தில் 2 தமிழ்ப்பள்ளிகள் உள்ளன. அவற்றில் 100 மாணவர்கள் பயில்கிறார்கள். 20 ஆசிரியர்கள் பணியாற்றுகிறார்கள். மலேசிய கல்வி அமைச்சு 2022 சூன் மாதம் வெளியிட்ட புள்ளிவிவரங்கள்.  
| - | JBD0050 | ஸ்ரீ காடிங் தோட்டம் | SJK(T) Sri Gading | **ஸ்ரீ காடிங் தமிழ்ப்பள்ளி** | 83009 | பத்து பகாட் | 18 | 7 |
| --- | --- | --- | --- | --- | --- | --- | --- | --- |
| JBD0051 | பத்து பகாட் | SJK(T) Seri Pelangi | **ஸ்ரீ பெலாங்கி தமிழ்ப்பள்ளி** | 83000 | பத்து பகாட் | 82 | 13 | } |
# அபூர்வா காசரவள்ளி

**அபூர்வா காசரவள்ளி** ( *Apurva Kasaravalli* ) ஓர் இந்தியத் தொழிலதிபரும், நடிகரும் மற்றும் கன்னடத் திரைப்படங்களைத் தயாரித்த திரைப்படத் தயாரிப்பாளரும் ஆவார்.
# அபூர்வா காசரவள்ளி

## சொந்த வாழ்க்கை

அபூர்வா கிரிஷ் காசரவள்ளி மற்றும் வைசாலி காசரவள்ளி<nowiki/>யின் மகன் ஆவார். மேலும் நடிகையும் இயக்குநருமான அனன்யா காசரவள்ளி இவரது சகோதரியாவார். அபூர்வா ஒரு ஒடிசி கலைஞரும் நடன இயக்குனருமான வந்தனா சுப்ரியா என்பவரை மணந்தார்.  
அபூர்வாவும் வந்தனாவும் "ஆனந்தி கலை அறக்கட்டளை" என்ற தன்னார்வத் தொண்டு நிறுவனத்தை நடத்துகிறார்கள். இது பின்தங்கிய வகுப்பைச் சேர்ந்த குழந்தைகளுடன் வேலை செய்கிறது. இவர்கள் பெங்களூரிலுள்ள கலாச்சார மையமான இரவீந்திர கலாசேத்திராவில் ஆண்டுதோறும் *"அஸ்மி"* என்ற நிகழ்வை ஏற்பாடு செய்கிறார்கள். இதில் புகழ்பெற்ற இசைக்கலைஞர்கள் மற்றும் நடனக் கலைஞர்கள் பங்கேற்கின்றனர்.
# நிர்மலா வாத்வானி

**நிர்மலா வாத்வானி** (*Nirmala Wadhwani*) குசராத்தைச் சேர்ந்த அரசியல்வாதி ஆவார். இவர் விஜய் ரூபானி அமைச்சரவையில் பெண்கள் மற்றும் குழந்தைகள் மேம்பாட்டு அமைச்சராக இருந்தார். இவர் குஜராத் சட்டப்பேரவையில் நரோதா சட்டமன்றத் தொகுதி உறுப்பினராக 2012 முதல் 2017 வரை பதவியிலிருந்தார்.
# நிர்மலா வாத்வானி

## வாழ்க்கை வரலாறு

வாத்வானி சிந்தி பாரம்பரியத்தைச் சேர்ந்தவர். இவர் முன்பு மகப்பேறியல் மற்றும் மகளிர் மருத்துவத்தில் நிபுணத்துவம் பெற்ற மருத்துவராக இருந்தார். குரோஷியாவில் இருந்து சோனோகிராபியில் பட்டயப்படிப்பினை முடித்த இவர், அகமதாபாத் மருத்துவச் சங்கத்தின் பெண்கள் பிரிவின் தலைவராகவும் இருந்துள்ளார். இவர் பாரதிய ஜனதா கட்சி (பிஜேபி) உறுப்பினர் ஆவார். குசராத்தில் பாஜகவின் செயற்குழுவில் உறுப்பினராக உள்ளார். குசராத் சட்டமன்ற உறுப்பினராக, இவர் ஐ. சி. டி. எஸ், பிசி-பிஎன்டிடி, ஷாலா ஆரோக்யா சட்டமன்ற உறுப்பினர் குடியிருப்புகள் உள்ளிட்ட குழுக்களில் உறுப்பினராகப் பணியாற்றியுள்ளார். இவர் 2012 குசராத்து சட்டப்பேரவைத் தேர்தலில் நரோடா சட்டமன்றத் தொகுதியில் வெற்றி போட்டியிட்டுப் பெற்றார். ஆகத்து 2016-இல், குசராத்தின் பெண்கள் மற்றும் குழந்தைகள் மேம்பாட்டு அமைச்சராக நியமிக்கப்பட்ட நிர்மலா, முதலமைச்சர் விஜய் ரூபானி அமைச்சரவையில் பதவிவகித்த ஒரே பெண் உறுப்பினர் ஆவார்.  
பிப்ரவரி 2017 குசராத்து சட்டப்பேரவையின் கூட்டத்தொடரில், விவசாயி தற்கொலை குறித்த விவாதம் கைகலப்பாக மாறியது. வாத்வானி காயமடைந்தார். இந்தியத் தேசியக் காங்கிரசின் சில சட்டமன்ற உறுப்பினர்கள் தனது கையில் காயம் ஏற்படுத்தியதாக இவர் குற்றம் சாட்டினார். 2017 குசராத்து சட்டப்பேரவைத் தேர்தலில் பாஜக இவருக்குப் போட்டியிட வாய்ப்பு வழங்கவில்லை.
# சவிதாபென் காந்த்

**சவிதாபென் காந்த்** (*Savitaben Khant*; 1960&#x2D; திசம்பர் 2012, வடோதரா) ஓர் இந்திய அரசியல்வாதி ஆவார். இவர் குசராத்து மாநிலம் விரமியா கிராமத்தில் வசித்து வந்தார். இவர் இந்திய தேசிய காங்கிரசு வேட்பாளராக 2012 குசராத்து சட்டமன்றத் தேர்தலில் மோர்வா-ஹதஃப் சட்டமன்றத் தொகுதியில் வெற்றி பெற்றார். இவர் தேர்தலில் போட்டியிடுவது இதுவே முதல் முறையாகும். இருப்பினும், தேர்தல் முடிவு அறிவிக்கப்பட்ட ஒரு நாள் கழித்து சவிதாபென் வடோதராவில் உள்ள ஒரு தனியார் மருத்துவமனையில் இறந்தார்.
# இரவீந்திர கலாசேத்ரா

## வசதிகள்

கலாசேத்ராவில் 900 இருக்கைகள் கொண்ட நவீன மற்றும் தொழில்நுட்ப ரீதியாக உருவாக்கப்பட்ட கலையரங்கம் உள்ளது. திரையரங்கம் முழுவதும் கணிணியால் இயக்கப்படும் 120 விளக்குகள் பொருத்தப்பட்டுள்ளது. பிரபல கன்னட நாடக ஆசிரியரான சம்சாவின் பெயரில் *‛சம்சா பயலு ரங்கமந்திரா*' என்ற திறந்தவெளி அரங்கமும் உள்ளது.
# பத்து அன்னம்

**பத்து அன்னம்** (மலாய்: *Batu Anam*; ஆங்கிலம்: *Batu Anam*; சீனம்: 峇都安南) என்பது மலேசியா, ஜொகூர் மாநிலத்தில் சிகாமட் மாவட்டத்தில் அமைந்து உள்ள ஒரு நகரம். இந்த நகரம் சிகாமட் நகரத்திற்கு தெற்கே அமைந்து உள்ளது.  
மலேசிய ஆயுதப்படையின் 4-ஆவது அரச பீரங்கி படைப்பிரிவு (*4th Royal Artillery Regiment)*; மற்றும் அரச மலேசியக் காவல் துறையின் பயிற்சி மையம் (**PULAPOL**) ஆகியவை இங்கு உள்ளன. புலாபோல் பயிற்சி மையம், பத்து அன்னம் நகரத்திலிருந்து 8 கி.மீ. தொலைவில் உள்ளது.  
இந்த நகரம் சிகாமட் நகரத்திற்கும் நெகிரி செம்பிலான், கிம்மாஸ் நகரத்திற்கும் இடையில் உள்ளது .
# பத்து அன்னம்

## பொது

பத்து அன்னம் நகரம், இரப்பர் மற்றும் செம்பனை தோட்டங்களால் சூழப்பட்டுள்ள நகரமாகும். பெல்டா பாலோங் தீமோர், சுங்கே செனாருட் தோட்டம், பாயா லாங் தோட்டம், கோமாளி தோட்டம் போன்ற பெரிய தோட்டங்களும்; மற்றும் சிறிய தோட்டங்களும் இந்த நகரைச் சுற்றி உள்ளன.  
1850-ஆம் ஆண்டுகளில் கட்டப்பட்ட எச்&சி லெத்தெக்ஸ் (*H&C Latex*) எனப்படும் பழைய இரப்பர் தொழிற்சாலை இன்னும் பயன்பாட்டில் உள்ளது. முன்பு பாயா லாங் தோட்டத்தில் அழகான குழிப்பந்தாட்டத் திடல் இருந்தது. பாயா லாங் தோட்டம் விற்கப்பட்ட பின்னர், தற்போது அந்தத் திடலில் செம்பனை மரங்கள் நடப்பட்டு உள்ளன.
# பத்து அன்னம்

## போக்குவரத்து

இந்த நகரத்தில் ஒரு தொடருந்து நிலையம் உள்ளது. அதன் பெயர் பத்து அன்னம் தொடருந்து நிலையம். ஆனால், தற்போது பயன்பாட்டில் இல்லை. இருப்பினும் தொடருந்து சேவையை நாடும் பயணிகள், கிம்மாஸ் தொடருந்து நிலையத்தை அணுகுமாறு அறிவுறுத்தப்படுகிறார்கள். கிம்மாஸ் தொடருந்து நிலையம், பத்து அன்னம் நகரில் இருந்து 8 கி.மீ. தொலைவில் உள்ளது.  
சாலைப் போக்குவரத்தைப் பொறுத்தவரை, மலேசியக் கூட்டரசு சாலை 1 இந்த நகரின் முதனமைச் சாலையாக விளங்குகிறது. இந்தச் சாலை பத்து அன்னம் நகரத்தை கிம்மாஸ் மற்றும் சிகாமட் நகரங்களுடன் இணைக்கிறது.
# பத்து அன்னம்

## பத்து அன்னம் தமிழ்ப்பள்ளிகள்

பத்து அன்னம் நகர்ப்புறத்தில் **3** **தமிழ்ப்பள்ளிகள்** உள்ளன. அவற்றில் **99** **மாணவர்கள்** பயில்கிறார்கள். **30** **ஆசிரியர்கள்** பணியாற்றுகிறார்கள். மலேசிய கல்வி அமைச்சு **2022 சூன் மாதம்** வெளியிட்ட புள்ளிவிவரங்கள்.  
| JBD7069 | சுங்கை செனாருட் தோட்டம் | SJK(T) Ldg Sg Senarut | **சுங்கை செனாருட் தோட்டத் தமிழ்ப்பள்ளி** | 85100 | பத்து அன்னம் | 12 | 8 |  |
| --- | --- | --- | --- | --- | --- | --- | --- | --- |
| JBD7070 | பத்து அன்னம் | SJK(T) Batu Anam | **பத்து அன்னம் தமிழ்ப்பள்ளி** | 85100 | பத்து அன்னம் | 78 | 16 |  |
| JBD7071 | கோமாளி தோட்டம் | SJK(T) Ladang Gomali | **கோமாளி தோட்டத் தமிழ்ப்பள்ளி** | 85109 | பத்து அன்னம் | 9 | 6 | } |
# மகேந்திரசிங் சர்வையா

**மகேந்திரசிங் சர்வையா** (Mahendrasinh Sarvaiya) இந்தியாவைச் சேர்ந்த ஓர் அரசியல்வாதியாவார். இவரது தந்தையின் பெயர் பராக்ரம்சிங் என்பதாகும். பனிரெண்டாம் வகுப்பு வரை படித்துள்ள இவர் குசராத்து மாநிலத்திலுள்ள பாலிதானா சட்டமன்றத் தொகுதியில் இருந்து அதன் 12 ஆவது சட்டமன்றத்திற்காக தேர்ந்தெடுக்கப்பட்டு சட்டமன்ற உறுப்பினராகப் பணியாற்றினார். குசராத்து மாநிலத்தின் பாரதிய சனதா கட்சியின் துணைத் தலைவராக பதவி வகித்து வருகிறார். குசராத்து வீட்டு வசதி வாரியத்தின் தலைவராகவும், பாரதிய சனதா கட்சியின் பவநகர் மாவட்டத்தின் தலைவராகவும் பணியாற்றியுள்ளார்.
# நடால்யா சும்ஸ்கா

**நடால்யா வியாசஸ்லாவிவ்னா சும்ஸ்கா** (*Natalya Vyacheslavivna Sumska*, ; பிறப்பு ஏப்ரல் 22, 1956) என்பவர் ஒரு உக்ரைன் நாடக, திரைப்பட நடிகை, தொலைக்காட்சி தொகுப்பாளினி ஆவார். இவர் உக்ரைன் மக்கள் கலைஞர் என்ற பட்டத்தை 2000 ஆண்டு பெற்றார். மேலும் செவ்சென்கோ தேசிய பரிசை 2008 இல் பெற்றார்.
# நடால்யா சும்ஸ்கா

## வாழ்க்கை

சும்ஸ்கா 1956, ஏப்ரல், 22 அன்று உக்ரைன் சோவியத் சோசலிசக் குடியரசின் (தற்போதய உக்ரைன்) கீவ் மாகாணத்தின் கத்யுஜங்கா என்னும் சிற்றூரில் பிறந்தார். இவரது தந்தை வியாசஸ்லாவ் சும்ஸ்கி, தாய் ஹன்னா ஓபனாசென்கோ-சும்ஸ்கா ஆகியோராவர். இவரின் பெற்றோர் இருவரும் இவான் பிராங்கோ நேஷனல் அகாடமிக் டிராமா தியேட்டரில் நாடக நடிகர்களாக இருந்தனர். அவர்கள் முறையே உக்ரைனின் மக்கள் கலைஞர் மற்றும் உக்ரைனின் மெரிட்டட் ஆர்ட்டிஸ்ட் என்ற பட்டங்களைப் பெற்றவர்களாக இருந்தனர். இவர் தன் 10 வயது வரை லிவிவ் நகரில் வாழ்ந்தார். மரியா ஜான்கோவெட்ஸ்கா தியேட்டரில் *நெவில்னிக்* என்ற நாடகத்தின் ஒத்திகைக்காக ஆறு வயதில் இவர் தனது முதல் நடிப்பு பாத்திரத்தை பெற்றார்.  
2003 முதல் இன்டர் தொலைக்காட்சி அலைவரிசையில் பணிசெய்துவருகிறார். அங்கு இவர் ஒரு பேச்சு நிகழ்ச்சியான *கீ மூமண்ட்* என்ற நிகழ்ச்சியை தொகுத்து வழங்கினார். இது 2010 இல் இன்டர் நிறுவனத்தால் நிறுத்தப்பட்டது.  
2008 ஆம் ஆண்டில், சும்ஸ்கா ஷெவ்செங்கோ தேசியப் பரிசைப் பெற்றார், மேலும் இந்த ஆண்டின் *கெய்வன்* என்று அழைக்கபட்டார்.  
"பென்யுக் அண்ட் ஹோஸ்டிகோயேவ்" என்ற நாடக நிறுவனத்தில் பணிபுரிந்துவருகிறார்.  
இவர் உக்ரைனின் தாராஸ் ஷெவ்செங்கோ தேசிய பரிசுக் குழுவின் உறுப்பினராக (திசம்பர் 2016 முதல்) உள்ளார்.
# நடால்யா சும்ஸ்கா

## வாழ்க்கை

### தனிப்பட்ட வாழ்க்கை

நடால்யா சும்ஸ்காவுக்கு ஓல்ஹா என்ற ஒரு தங்கை இருக்கிறார், அவரும் ஒரு நடிகை ஆவார். 2008 இல், இவர் *மிக்கிஸ் அண்டு மென்* என்ற நாடகத்தில் நடித்ததற்காக ஷெவ்செங்கோ தேசிய பரிசைப் பெற்றார். 2020 ஆம் ஆண்டில், 2020 ஆம் ஆண்டில், *சோர்னி வோரோன்* நாடகத்தில் அதிர்ஷ்டக் குறியைச் சொல்லும் யவ்டோகாவாக நடித்ததற்காக சிறந்த துணை நடிகைக்கான கோல்டன் டிஜிகா விருதைப் பெற்றார். 2016, 2020 ஆண்டுகளில் இல், இவர் முறையே மூன்றாம் மற்றும் இரண்டாம் நிலை ஆர்டர் ஆஃப் மெரிட் பரிசைப் பெற்றார்.
# இலகாபாய் பர்வாது

**இலகாபாய் பர்வாது** (*Lakhabhai Bharwad*) இந்தியாவைச் சேர்ந்த ஓர் அரசியல்வாதியாவார். 1959 ஆம் ஆண்டு செப்டம்பர் மாதம் 26 ஆம் தேதியன்று இவர் பிறந்தார். குசராத்து மாநிலத்தின் முன்னாள் சட்டமன்ற உறுப்பினராகவும், குசராத்து காங்கிரசு கட்சியின் துணைத் தலைவராகவும் உள்ளார். 2017 ஆம் ஆண்டில் விரம்காம் தொகுதியில் பாரதிய சனதா கட்சி வேட்பாளர் தேச்சிறீ பட்டேலை 6,500 வாக்குகள் வித்தியாசத்தில் தோற்கடித்து சட்டமன்ற உறுப்பினராகத் தேர்ந்தெடுக்கப்பட்டார். 2018 ஆம் ஆண்டு செப்டம்பரில் பயிர் இழப்புகளால் ஏற்பட்ட தற்கொலை குறித்த தரவுகளைக் கோரி, நாடாளுமன்றத்தில் விவசாயிகள் தற்கொலை பிரச்சினையை பர்வாது எழுப்பினார். இவரது கேள்விகளின் காரணமாக, குசராத்து அரசு 585 கோடி ரூபாயை (சுமார் 78.5 மில்லியன் அமெரிக்க டாலர்) டாடா மோட்டார் நிறுவனத்திற்கு கடன் கொடுத்தது தெரியவந்தது. தற்போது, பர்வாது இந்திய தேசிய காங்கிரசு அரசியல் கட்சியுடன் தொடர்புடையவராக குசராத்து அரசியலில் இயங்குகிறார். இவருக்கு குற்றவியல் நடவடிக்கை தொடர்பான பதிவு எதுவும் இல்லை, என்றாலும் 22,80,000 ரூபாய் கடனாளியாக உள்ளார். 1983 ஆம் ஆண்டில் குசராத்து பல்கலைக்கழகத்தில் கலைக் கல்லூரியில் பட்டம் பெற்றார். தொழிலில் விவசாயியாகவும் சமூக சேவகர் மற்றும் கால்நடை வளர்ப்பாளராகவும் சமுகத்தில் வாழ்கிறார்.
# சனா அல்தாப்

**சனா அல்தாப்** (*Sana Althaf*) என்பவர் மலையாளம் மற்றும் தமிழ்த் திரைப்படங்களில் நடித்துவரும் ஓர் இந்திய நடிகை ஆவார்.
# சனா அல்தாப்

## தொழில்

கேரளாவின் கொச்சியில் அல்தாப் மற்றும் சமீனா அல்தாப் இணையருக்கு மகளாக சனா பிறந்தார். கொச்சி உள்ள பவனின் ஆதர்சா வித்யாலயா கல்வி பயின்றார். நடிப்புத் தொழிலைத் தொடங்குவதற்கு முன்பு இவர் ஒரு தொலைக்காட்சி தொகுப்பாளராக இருந்தார். விக்ரமாதித்யன் படத்தில் துல்கர் சல்மானின் சகோதரியாக அறிமுகமானார், சனா. இவரது அத்தை சஜ்னா நஜம் மூலம் இவருக்கு இந்த வாய்ப்பு கிடைத்தது. பின்னர் மரியம் முக்கு படத்தில் பகத் பாசிலின் இணையா சலோமி என்ற பெண் கதாநாயகியாக நடித்தார். மேலும் இராணி பத்மினியில் மலையேறுபவராகவும் நடித்தார். சென்னை 600028 II: இரண்டாம் இன்னிங்சில் அனுராதாவாக நடித்ததன் மூலம் தமிழில் அறிமுகமானார். பின்னர் இவர் பர்கான் பாசிலுடன் பசீரிண்டே பிரேமலேகானில் சுக்ராவாக நடித்தார். இதன் பின்னர் சனா, ஒடியானில் மஞ்சு வாரியரின் சகோதரி மீனாட்சியாக நடித்தார். பின்னர் இவர் ஆர். கே. நகர் மற்றும் பஞ்சராக்சாரம் ஆகிய தமிழ்த் திரைப்படங்களில் நடித்தார்.
# சனா அல்தாப்

## திரைப்படவியல்

| 2014 | *விக்ரமாதித்யன்* | சுருதி | மலையாளம் |
| --- | --- | --- | --- |
| 2015 | *மரியம் முக்கு* | சலோமி |  |
| *ராணி பத்மினி* | மலையேற்றக்காரர் |  |  |
| 2017 | *பஷீரிந்தே பிரேமலேகணம்* | சுக்ரா | மலையாளம் |
| 2018 | *ஒடியன்* | மீனாட்சி |  |
| 2019 | *ஆர். கே. நகர்* | ரஞ்சினி | தமிழ் |
| *பஞ்சராக்சராம்* | ஜீவிகா | } |  |
# கன்சியாம் ஓசா

**கன்சியாம் சோட்டலால் ஓசா** (*Ghanshyam Chhotalal Oza*) இந்தியாவைச் சேர்ந்த ஓர் அரசியல்வாதியாவார். 1911 ஆம் ஆண்டு அக்டோபர் மாதம் 25 ஆம் தேதியன்று இவர் பிறந்தார். குசராத்து மாநிலத்தின் முதலமைச்சராக 1972 ஆம் ஆண்டு மார்ச்சு மாதம் 17 ஆம் தேதி முதல் 1973 ஆம் ஆன்டு சூலை மாதம் 17 ஆம் தேதி வரை பதவி வகித்தார். இளங்கலை மற்றும் எல். எல். பி. பட்டம் பெற்ற இவர் 1948 ஆம் ஆண்டு முதல் 1956 ஆம் ஆண்டு வரை சவுராட்டிரா மாநில சட்டப்பேரவையில் உறுப்பினராக இருந்தார். பின்னர் 1956 ஆம் ஆண்டில் பம்பாய் மாநிலத்தின் சட்டமன்ற உறுப்பினராக ஆனார். 1957 ஆம் ஆண்டு முதல் 1967 ஆம் ஆண்டு வரையிலும், மீண்டும் 1971 ஆம் ஆண்டு முதல் 1972 ஆம் ஆண்டு வரையிலும் மக்களவை உறுப்பினராக இருந்தார். பின்னர், 1978 ஆம் ஆண்டு ஏப்ரல் மாதம் 10 ஆம் தேதி முதல் 1984 ஆம் ஆண்டு ஏப்ரல் மாதம் 9 ஆம் தேதி வரை மாநிலங்களவை உறுப்பினராக இருந்தார். 1972-74 ஆண்டுகளிலிருந்து குசராத்து மாநில சட்டமன்ற உறுப்பினராக இருந்தார். ஐக்கிய கத்தியவார் மாநிலம் எனப்படும் சவுராட்டிர மாநிலம் உருவாக்கப்பட்டபோது இவர் யு. என். தேபர் அமைச்சகத்தில் அமைச்சராக இருந்தார். 1957 ஆம் ஆண்டில் சுரேந்திர நகர் தொகுதியில் வெற்றி பெற்றபோது நாடாளுமன்ற உறுப்பினராகப் பதவியேற்றார். 1971 ஆம் ஆண்டில் இராச்கோட்டு தொகுதியில் நடைபெற்ற தேர்தலில் மிகவும் நெருக்கமாக போட்டியிட்ட மினு மசானியைத் தோற்கடித்து பிரதமர் இந்திரா காந்தி அமைச்சரவையில் அமைச்சரானார்.  
இந்திரா காந்தி விதித்த அவசரநிலை எதிர்த்த ஓசா 1977 ஆம் ஆண்டு நடைபெற்ற மக்களவைத் தேர்தலில் மொரார்ச்சி தேசாய் தலைமையில் அப்போதைய சனதா கட்சியில் பணியாற்றினார். குசராத்தில் இருந்து மாநிலங்களவை (சனதா கட்சி) உறுப்பினராகத் தேர்ந்தெடுக்கப்பட்டு 1978 ஆம் ஆண்டு ஏப்ரல் மாதம் பத்தாம் தேதி முதல் 1984 ஆம் ஆண்டு ஏப்ரல் மாதம் 9 ஆம் தேதி வரை பணியாற்றினார். 2002 ஆம் ஆண்டு சூலை மாதம் 12 ஆம் தேதியன்று கன்சியாம் ஓசா காலமானார்.
# சஜ்னா நஜாம்

**சஜ்னா** **நஜாம்** (*Sajna Najam*; பிறப்பு 22 பிப்ரவரி 1971) ஓர் இந்திய நடனம் நடன இயக்குநர் அனைத்துப் பிராந்தியத் திரைப்படங்களிலும் பணியாற்றியவர் ஆவர். திரைப்படங்களில் பணியாற்றுவதற்கு முன்பு, தொலைக்காட்சி மற்றும் மேடை நிகழ்வுகளில் தனது கலை வாழ்க்கையினை 2000ஆம் ஆண்டில் தொடங்கினார். 2014-ம் ஆண்டு சிறந்த நடன இயக்குநருக்கான கேரள மாநில விருதை வென்றார் . இந்த விருதினை லால் ஜோஸ் இயக்கிய *விக்ரமாதித்யன்* திரைப்படத்திற்காக இவர் பெற்றார். மூத்த திரைப்பட நடிகர் பிரேம் நசீர் சஜ்ஞாவின் உறவினர்.
# சஜ்னா நஜாம்

## இளமை

சஜ்னா நஜாம் திருவனந்தபுரத்தின் சிராயின்கீசில் எம். ஏ. நாசர் மற்றும் ஆயிசா ஆகியோரின் மகளாக ஒரு முஸ்லீம் குடும்பத்தில் பிறந்தார். இவரது தாத்தா எம். ஏ. ரஷீத் 1957ஆம் ஆண்டில் தனது முதல் திரையரங்கத்தை கட்டிஜா என்ற பெயரில் கட்டினார். இது கேரளாவின் மிகப்பெரிய திரையரங்குகளில் ஒன்றாகக் கருதப்படுகிறது. இவரது முதல் படமான *கூடபிரப்பு* பிரேம் நவாசுடன் (இவர் மலையாளத் திரைப்பட நாயகன் பிரேம் நசீரின் தம்பி) அறிமுகமானார். மலையாள மொழியின் சிறந்த கவிஞரும் பாடலாசிரியருமான வயலார் ராமவர்ம திரைப்பட வாழ்க்கையிலும் இந்தப் படம் அறிமுகப் படமானது. இவருக்கு நடிகை சனா அல்தாப்பின் தாயார் சமீனா அல்தாப் என்ற சகோதரி உள்ளார்.
# சஜ்னா நஜாம்

## பணி

சஜ்னா 2000ஆம் ஆண்டில் தனது நடன வாழ்க்கையைத் தொடங்கினார். பல மெய்க்காட்சி நிகழ்ச்சிகளுக்கான அலங்காரம் மற்றும் நடன இயக்குநராகப் பணியாற்றினார். இவரும் இவரது குழுவான" ஜரினன்ஸ் " தொலைக்காட்சித் துறையில் தங்கள் அடையாளத்தை உருவாக்கினர். தொலைக்காட்சியினைத் தொடர்ந்து திரையுலகிலும் பணியாற்றினார். இயக்குநர் லால் ஜோசின் திரைப்படம் ஒன்றில் நடனமாட முன்வந்தபோது இவரது வாழ்க்கை மாறியது. சஜ்னா சிறந்த நடன விருதினை 2014-இல் விக்ரமாதித்யன் திரைப்படத்திற்காகப் பெற்றார். 2020-இல் இவர் விஜய் சேதுபதியுடன் *யாதும் ஊரே யாவரும் கேளிர்* திரைப்படத்தில் நடித்தார்.
# சஜ்னா நஜாம்

## திரைப்படவியல்

| 2020 | அல் மல்லு |  |
| --- | --- | --- |
| 2019 | அர்ஜென்டினா பேன்சு காட்டோரகடவு |  |
| 2019 | அல்லு ராமேந்திரன் |  |
| 2018 | ஒரு குப்ரசித்த பையன் |  |
| 2018 | பரோல் (2018 திரைப்படம்) |  |
| 2017 | காட்டு |  |
| 2017 | அயல் ஜீவிச்சிரிப்புண்டு |  |
| 2017 | சகாவு (2017 திரைப்படம்) |  |
| 2017 | பஷீரிந்தே பிரேமலேகணம் |  |
| 2017 | சோலோ (2017 திரைப்படம்) |  |
| 2016 | குட்டிக்கல்லுண்டு சூக்ஷிக்குக |  |
| 2015 | மிலி (2015 திரைப்படம்) |  |
| 2015 | கும்பசாரம் |  |
| 2015 | திங்கள் முதல் வெள்ளி வரை |  |
| 2015 | சந்திரெட்டன் எவிடேயா |  |
| 2015 | கேஎல் 10 பத்து |  |
| 2014 | விக்ரமாதித்யன் |  |
| 2014 | மங்க்லிஷ் (திரைப்படம்) |  |
| 2013 | அயல் |  |
| 2006 | பால்யம் |  |
| 2005 | கல்யாண குரிமணம் | } |
# சஜ்னா நஜாம்

## தொலைக்காட்சி நடன நிகழ்ச்சிகள்

- டான்சு கேரளா டான்சு- ஜீ கேரளம்
- மன்ச் டான்சு டான்சு - ஏசியாநெட்
- காமெடி சூப்பர் நைட் - பிளவர்சு தொலைக்காட்சி
- குட்டிக்கலவரம் - பிளவர்சு தொலைக்காட்சி
- லெட்சு டான்சு- அமிர்தா டிவி
- சூப்பர் ஸ்டார் - அமிர்தா டிவி
- வனிதா ரத்னம் - அமிர்தா டிவி
- சூப்பர் டான்சர் - அமிர்தா டிவி
- டி4டான்சு - மழவில் மனோரமா
- ஜோஸ்கோ இந்தியன் வாய்ஸ் - மழவில் மனோரமா
- வெருத்தியல்லா பேர்யா - மழவில் மனோரமா
- ஜூனியர் இடால்- ஜெய்ஹிந்த் டிவி
- தங்க திறமை - ஜெய்ஹிந்த் டிவி
- கந்தர்வசங்கீதம் - கைராளி தொலக்காட்சி
# மாலிப்டினம்(II) அயோடைடு

:[Mo<sub>6</sub>Br<sub>8</sub>]Br<sub>4</sub> + 12 LiI → [Mo<sub>6</sub>I<sub>8</sub>]I<sub>4</sub> + 12 LiBr  
மாலிப்டினம்(III) அயோடைடு சேர்மத்தை 100 பாகை செல்சியசு வெப்பநிலையில் வெற்றிடத்தில் சூடுபடுத்தி சிதைவு வினைக்கு உட்படுத்தினாலும் மாலிப்டினம்(II) அயோடைடு உருவாகும்:  
:6MoI<sub>3</sub> → [Mo<sub>6</sub>I<sub>8</sub>]I<sub>4</sub> + 3I<sub>2</sub>
# மாலிப்டினம்(II) அயோடைடு

## பண்புகள்

மாலிப்டினம்(II) அயோடைடு காற்றில் நிலையாக இருக்கும். கருப்பு நிறத்தில் திண்மப் பொருளாகக் காணப்படுகிறது. முனைவுற்ற மற்றும் முனைவற்ற கரைப்பான்களில் இது கரையாது.
# தோரியம் ஈரயோடைடு

**தோரியம் ஈரயோடைடு** (*Thorium diiodide*) என்பது ThI<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். தோரியத்தின் அயோடைடு உப்பாக இச்சேர்மம் கருதப்படுகிறது. Th<sup>4+</sup>(I<sup>-</sup>)<sub>2</sub>e<sup>-</sup><sub>2</sub> என்ற அயனி வாய்பாட்டால் குறிக்கப்படும் ஓர் எலக்ட்ரைடும் காற்று உணரியுமாகும்..  
:Th + I<sub>2</sub> -> ThI<sub>2</sub>  
தோரியம் மூவயோடைடை 550 பாகை செல்சியசு வெப்பநிலைக்கு மேல் சூடுபடுத்தி சிதைவு வினைக்கு உட்படுத்தினாலும் கூட தோரியம் ஈரயோடைடு உருவாகும்:
# சரசா பாலுசேரி

**சரசா பலுசேரி** (*Sarasa Balussery*) கேரளாவினைச் சேர்ந்த நாடக நடிகையும், மலையாளத் திரைப்பட நடிகையும் ஆவார். இவரது படங்களில் *சூடானி பிரம் நைசீரியா* (2018), *வைரசு* (2019) *திரிகே* (2021) மற்றும் *தாகினி* (2018. குறிப்பிடத்தக்கன.  
2018ஆம் ஆண்டில் *சூடானி பிரம் நைசீரியா* என்ற மலையாள படத்தில் சாவித்திரி சிறீதரனுடன் இணைந்து நடித்த பிறகு இவர் மிகவும் பிரபலமானார். மேலும் இப்படம் வெற்றிகரமான படமாக இருந்தது. இப்படத்தில் இவரின் நடிப்பிற்காகப் பல்வேறு விருதுகள் வழங்கப்பட்டன.
# சரசா பாலுசேரி

## தனிப்பட்ட வாழ்க்கை

சரசா மலையாள நாடகங்களில் ஐந்து தசாப்தங்களாக நடித்துள்ளார். கோழிக்கோட்டைத் தளமாகக் கொண்ட கலிங்கா, சங்கம், *ஸ்டேஜ் இந்தா*, சிரந்தனா போன்ற நாடக அரங்குகளில் இவரது நாடகங்கள் தொடர்ந்து அரங்கேற்றப்பட்டன. மேலும் இவர் ஏராளமான நாடகங்களில் நடித்துள்ளார். மூன்று தசாப்தங்களுக்கு முன்பு மலையாளத் திரைப்படமான *உயரும் நிஜன் நாடகேவில்* இவர் நடித்திருந்தார். இது மோகன்லாலின் ஆரம்பக்கால படமாகும். இதில் இவர் தாய் வேடத்தில் நடித்தார்.
# சரசா பாலுசேரி

## திரைப்படவியல்

| 1985 | *உயரும் நஞ்சன் நாடகே* | தாரப்பனின் தாய் |  |
| --- | --- | --- | --- |
| 2018 | *சூடானி பிரம் நைசீரியா* | பீயும்மா |  |
| *தாடாக்கினி* | சரோஜா |  |  |
| 2019 | *இடாக்: தி காட்சு டெசிசன்* | அச்யும்மா | குறும்படம் |
| *அல்லு ராமேந்திரன்* | ஜித்துவின் பாட்டி |  |  |
| *வைரஸ்* | கதீஜா |  |  |
| *கக்சி: அம்மினிப்பிள்ளை* | பிரதீபனின் தாய் |  |  |
| *சுபராத்ரி* | மூதும்மா |  |  |
| *பொறிஞ்சு மரியம் ஜோசு* | ரோசிலி |  |  |
| *இட்யமணீ: மேட் இன் சீனா* | முதியோர் இல்லத்தில் கைதி |  |  |
| *பிராணாயாம மீனுகளுடே கடல்* | ஆயிஷா |  |  |
| *அல்டா* | ஜோதிஷரட்ணம் ஈஷ்வரியம்மா |  |  |
| *எடக்காடு பட்டாலியன் 06* | திடும்மச்சி |  |  |
| 2020 | *பிராணன்-குறும்படம்* | ஜான்சனின் தாய் |  |
| *சிட்டிசன் நம்பர் ' 21* | முஸ்லிம் பெண்மணி | இசை வீடியோ |  |
| 2021 | *திரிகே* | சோசமா அம்மாச்சி |  |
| *வாங்கு* | ரசியாவின் பாட்டி |  |  |
| ஸ்டார் | ஆர்ட்ராவின் பாட்டி |  |  |
| 2022 | *நன் தண் கேசு கொடு* |  |  |
| பீசு |  |  |  |
| *படச்சோன் இங்கலு கதொலீ!* |  |  |  |
| *ஆனப்பரம்பிலே வார்ல்டு கப்* | உம்மும்மா |  |  |
| 2023 | *பூக்காலம்* |  |  |
| *சேஷம் மைக்-இல் பாத்திமா* | வள்ளியம்மை | } |  |
# சரசா பாலுசேரி

## தொலைக்காட்சித் தொடர்

- சுவப்னமோரு சக்கு (பிளவர்ஸ் தொலைக்காட்சி)
# சரசா பாலுசேரி

## விருதுகள்

- 2019-49வது கேரள மாநில திரைப்பட விருதுகள், சிறந்த குணச்சித்திர நடிகை விருது சாவித்திரி சிறீதரனுடன்
- 2019-21வது ஆசியநெட் திரைப்பட விருதுகள், சிறந்த துணை நடிகை விருது சாவித்திரி சிறீதரனுடன்
# சாரா யாசுமின்

**சாரா யாசுமின்** (*Zaara Yesmin*-பிறப்பு சனவரி 8,1994) ஓர் இந்திய நடிகையும் வடிவழகியும் ஆவார். இவர் யூடியூப்பில் சுமார் 200 மில்லியன் பார்வைகளைப் பெற்ற "சப் கி பாரதேன்" பாடலுக்கான இசை காணொளியில் தோன்றியதற்காக நன்கு அறியப்படுகிறார். இவர் தொலைக்காட்சி விளம்பரங்களிலும் நடித்துள்ளார். இவர் 2016ஆம் ஆண்டில் "*பெமினா ஸ்டைல் திவா ஈஸ்ட்*" என்ற பட்டத்தை வென்றார்.
# சாரா யாசுமின்

## தொழில்

பஞ்சாபி பாடலான *இக் வார*ரில் யாசுமின் பஞ்சாபி பாடகர்களான பலக் சபீர், குரு ரந்தாவவுடன் தோன்றினார். 2022-இல் மகாராட்டிர ஆளுநர் பகத்சிங் கோசியாரி இவருக்குச் சிறந்த செயல்திறன் விருதினை வழங்கினார். "சாதி கலி 2.0" என்ற இசை காணொளியில் நடித்துள்ளார். இதனுடன் பிர்ட்டி தருவால இசைக் காணொளியினையும் டி-சீரிஸ் வெளியிட்டது. இரண்டு வாரக் காலத்திற்குள், இந்த காணொளி 5 மில்லியனுக்கும் அதிகமான பார்வைகளைக் குவித்துள்ளது.
# சாரா யாசுமின்

## திரைப்படவியல்

### இசை காணொளி

| 2016 | "இக் வார்" | பாலக் ஷபீர் |  |
| --- | --- | --- | --- |
| 2017 | "நயன் நே பந்த் ரகைன்" | தர்ஷன் ராவல் |  |
| 2018 | "தேரே தே" | குரு ரந்தாவா, இகா |  |
| 2020 | "ஜட்டி" | பயல் தேவ், இகா |  |
| "கண்டே கா வோ டில்" | சச்செட் டாண்டன் |  |  |
| 2021 | "இஸ் தாராஹ் ஆஷிகி கா" | தேவ் நெகி |  |
| 2022 | "சப்கி பாரதீன் ஆயி" | தேவ் நெகி, சீபி ஜா |  |
| "ஹொந்தன் பெ பாஸ்" | சீபி ஜா, சமீர் கான் |  |  |
| "பெஹால்" | கரண் சேம்பி, சிமர் கவுர் |  |  |
| 2023 | "சோனேயா சஜ்னா" | அந்தர மித்ரா, ஷோயப் இப்ராஹிம் |  |
| "சாதி கலி 2.0" | லெஹம்பர் ஹுசைன்புரி, ஷிப்ரா கோயல் |  |  |
| 2023 | "லட்கா" | அமித் மிஸ்ரா, ஷில்பா சுரோச் | } |
# தேசிய உலர் தாவரகம், கினி

**தேசிய உலர் தாவரகம், கினி** (*Herbier National De Guinée*, Index Herbariorum Code HNG.) என்பது ஆப்பிரிக்கக் கண்டத்திலுள்ள உலர் தாவரங்களில் ஒன்றாகும், இது கினி நாட்டின் *காமல் அப்தேல் நாசர் பல்கலை, கொனாக்ரி* (Gamal Abdel Nasser University of Conakry) என்ற பல்கலைக் கழக வளாகத்தில் உள்ளது. 2009 ஆம் ஆண்டு தொடங்கப்பட்ட இந்த அமைப்பு, கினி நாட்டின் தாவரவளம் குறித்த தகவல்களையும், ஆவணங்களையும் திரட்டுதல், ஆராய்ச்சிகள் போன்றன, இதன் முக்கிய பணியாகும். இதன் தொகுப்பில் 9800 தாவரங்கள் குறித்தும், பூஞ்சைகள் குறித்தும் ஆவணங்கள் உள்ளன.
# சூவான் பெர்னாண்டசு தீவுகள்

**சூவான் பெர்னாண்டசு தீவுகள்** (*Juan Fernández Islands*, ) அடர்த்திக் குறைவான மக்கள்தொகையுள்ள தீவுகளில் ஒன்றாகும். இவை தெற்கு அமைதிப் பெருங்கடலிலுள்ள தீவுகளில் முக்கிய இடத்தினை வகிக்கின்றன.சுற்றுலாவும், மீன் பிடித்தலும் முக்கிய வருமானம் ஆகும். இதன் அமைவிடம், சிலி கடற்கரையில் இருந்து தொலைவில் உள்ளன. இத்தீவுகளில் மூன்று முக்கிய எரிமலைகள் அடங்கியுள்ளன. 1704 ஆம் ஆண்டு, இராபின்சன் குருசோ (Robinson Crusoe Island) தீவில் நான்கு ஆண்டுகள் தனித்து கடலோடியான அலெக்சாண்டர் செல்கிர்(Alexander Selkirk) வாழ்ந்தார். பின்பு மீட்கப்பட்டார். இது குறித்த நூலும் (*The Life and Adventures of Alexander Selkirk, the Real Robinson Crusoe*), 1835 ஆம் ஆண்டு வெளிவந்துள்ளது. இந்நூலினை எழுதியவர் யாரென்று அறியப்படவில்லை. இத்தீவில் நூற்க்கும் மேற்பட்ட அகணிய உயிரிகள் உள்ளன.
# டென்னிசு பந்து

**டென்னிசு பந்து** என்பது டென்னிசு விளையாட்டிற்காக வடிவமைக்கப்பட்ட ஒரு பந்து ஆகும். டென்னிசு பந்துகள் பெரும்பாலும் ஒளிரும் மஞ்சள் நிறத்தில் உள்ளன, ஆனால் பொழுதுபோக்கு விளையாட்டுகளில் பிற வண்ணங்களும் பயன்படுத்தப்படுகின்றன. டென்னிசு பந்துகள் நாரினால் செய்யப்பட்ட ஒரு தோலால் மூடப்பட்டிருக்கும், இது அவற்றின் காற்றியக்க பண்புகளை மாற்றியமைக்கிறது. அதன் மீது வெள்ளை நிற வளைந்த வட்ட வடிவ கோடுகளை கொண்டுள்ளன.
# டென்னிசு பந்து

## விவரக்குறிப்புகள்

நவீன டென்னிசு பந்துகள் குறிப்பிட்ட அளவு, எடை மற்றும் சிதைவு போன்ற அளவுகோல்களுக்கு இணங்கி இருக்க வேண்டும்.பன்னாட்டு டென்னிசு கூட்டமைப்பு (ஐ. டி. எப்.) இந்த பந்துகளின் விட்டத்தை 6.54-6.86 செ.மீ. (2.57-2.70 அங்குலங்கள்) என வரையறுக்கிறது. இந்த பந்துகள் 56.0-59.4 கிராம் எடை கொண்டு, பொதுவாக ஒரு சதுர அங்குலத்திற்கு 12 பவுண்டுகள் என்ற அளவில் உட்புற காற்று அழுத்தத்தை கொண்டிருக்க வேண்டும். மஞ்சள் மற்றும் வெள்ளை நிறங்கள் மட்டுமே அதிகாரபூர்வமாக அங்கீகரிக்கப்பட்டுள்ளன. உற்பத்தி செய்யப்படும் பெரும்பாலான பந்துகள் "ஆப்டிக் மஞ்சள்" என்று அழைக்கப்படும் ஒளிரும் மஞ்சள் நிறத்தில் உள்ளன. அவை தொலைக்காட்சியில் காண்போருக்கு பந்தை காண எளிதாக இருப்பதாக நிரூபிக்கும் ஆராய்ச்சியைத் தொடர்ந்து 1972 ஆம் ஆண்டில் முதன்முதலில் அறிமுகப்படுத்தப்பட்டன. இந்த ஒளிரும் மஞ்சள் நிறத்தை ஒரு சிலர் வெளிர் பச்சை நிறமாக கருதுகின்றனர்.  
ஒரு டென்னிசு பந்து காற்று நிரப்பப்பட்ட ஒரு ரப்பர் தோலால் ஆன கூட்டினால் ஆனது. இந்த ரப்பர் கூடு கம்பளி, நைலான் அல்லது பருத்தியால் செய்யப்பட்ட ஒரு தோலால் மூடப்படுகின்றது. இந்த மேல் போர்த்தப்பட்ட தோலானது காற்றியக்க இழுவை குறைக்கிறது மற்றும் பந்துக்கு சிறந்த பறக்கும் பண்புகளை வழங்குகிறது. பெரும்பாலும், பந்துகளில் ஒரு வரிசை எண் இருக்கும். இது வெவ்வேறு பந்துகளை அடையாளப்படுத்த மற்றும் வேறுபடுத்த உதவுகிறது.
# சிம்பாங் ரெங்கம்

**சிம்பாங் ரெங்கம்** (மலாய்: *Simpang Renggam*; ஆங்கிலம்: *Simpang Renggam*; சீனம்: 新邦令金) என்பது மலேசியா, ஜொகூர், குளுவாங் மாவட்டத்தில் அமைந்து உள்ள நகரம். இந்த நகரம் குளுவாங் நகரத்திற்கு தெற்கே அமைந்து உள்ளது.  
மலேசிய கூட்டரசு சாலை 1 வழியாக ஜொகூர் பாருவிலிருந்து 75 கிமீ தொலைவில் உள்ளது.
# சிம்பாங் ரெங்கம்

## பொது

ரெங்கம் நகரத்தின் வரலாறு ஐக்கிய இராச்சியத்தில் உள்ள பிரித்தானிய அருங்காட்சியகத்தில் பதிவு செய்யப்பட்டுள்ளது. 1950-களில் இரண்டாம் எலிசபெத் மகாராணி மற்றும் விக்டோரியா மகாராணி ஆகியோரின் வருகைகளைப் பெற்றுள்ளது.  
அந்தக் காலக்கட்டத்தில் இந்த இடம் ஒரு முக்கிய குடியேற்றப் பகுதியாக இருந்தது. கத்ரி ரப்பர் தோட்டம், உலு ரெமிஸ் ரப்பர் தோட்டம் போன்ற பெரிய ரப்பர் தோட்டங்கள் இங்கு இருந்தன. இன்றும் உள்ளன.  
அத்துடன் பிரித்தானியக் காலனித்துவத்தின் மையமாகவும் இருந்தது; இன்றும் அந்த இரப்பர் தோட்டங்கள் உள்ளன. குழிப்பந்தாட்ட மைதானங்கள், வானூர்தி நிலையங்கள் மற்றும் பழைய கட்டிடங்கள் இன்றுவரை நிலைக்கும் வரலாற்று நினைவுச்சின்னங்கள் ஆகும்.
# சுவாமி சிமரணானந்தா

**சுவாமி சிமரணானந்தா** (*Swami Smaranananda*, 1929 – 26 மார்ச் 2024) இராமகிருட்டிண மடம், இராமகிருசுண இயக்கம் ஆகியவற்றின் இந்திய மூத்த துறவியும், அவ்வியக்கத்தின் 16-ஆவது தலைவரும் ஆவார். இவர் 1952-இல் இராமகிருட்டிண இயக்கத்தில் சேர்ந்தார், 2027 சூலை 17 அன்று அதன் தலைவராகத் தேர்ந்தெடுக்கப்பட்டார்.
# சுவாமி சிமரணானந்தா

## தொடக்க வாழ்க்கை

சிமரணானந்தா 1929 ஆம் ஆண்டு இந்தியாவின் தமிழ்நாட்டில் தஞ்சாவூர் மாவட்டம், அண்டமி என்ற ஊரில் ஒரு தமிழ் இந்துக் குடும்பத்தில் கூட்டு அடையாளத்துடன் பிறந்தார். இவர் அவரது அத்தையால் வளர்க்கப்பட்டார். 1946-இல் சென்னையில் மேல்நிலைப் பள்ளியை முடித்தார்
# சுவாமி சிமரணானந்தா

## சமயப் பணி

சிமரணானந்தா 1952-இல் சுவாமி சங்கரானந்தாவிடமிருந்து தீட்சை பெற்றார், அதே ஆண்டு இராமகிருட்டிண மடத்தின் மும்பை மையத்தில் சேர்ந்தார். இவருக்கு 1956 இல் பிரம்மச்சரியம், 1960-இல் சன்னியாசம் ஆகிய இரண்டும் சுவாமி சங்கரானந்தாவால் வழங்கப்பட்டது.  
1983-இல், இராமகிருஷ்ண மடத்தின் அறங்காவலராகவும், இராமகிருஷ்ண இயக்கத்தின் நிர்வாகக் குழு உறுப்பினராகவும் நியமிக்கப்பட்டார். 1997-இல், அமைப்பின் பொதுச் செயலாளராகவும், பின்னர் 2007-இல் அதன் துணைத் தலைவராகவும் ஆக்கப்பட்டார்.
# ஆலம்கிர் கபீர் (அரசியல்வாதி)

**ஆலம்கிர் கபீர்** (*Alamgir Kabir*) வங்காள தேசத்தைச் சேர்ந்த ஓர் அரசியல்வாதியாவார். 1948 ஆம் ஆண்டு சனவரி மாதம் 1 ஆம் தேதியன்று இவர் பிறந்தார். வங்காளதேச தேசியவாதக் கட்சி அரசியல்வாதியாகவும் நவோகான்-6 தொகுதியை பிரதிநிதித்துவப்படுத்தும் முன்னாள் நாடாளுமன்ற உறுப்பினராகவும் அறியப்படுகிறார். வீட்டுவசதி மற்றும் பொதுப்பணித்துறை அமைச்சராகவும் பெண்கள் மற்றும் குழந்தைகள் விவகாரங்களின் மாநில அமைச்சராகவும் ஆலம்கிர் கபீர் பணியாற்றியுள்ளார்.
# ஆலம்கிர் கபீர் (அரசியல்வாதி)

## தொழில்

ஆலம்கிர் கபீர் 1991, 1996, மற்றும் 2001 ஆம் ஆண்டுகளில் வங்காளதேசத்தின் தேசியவாதக் கட்சி வேட்பாளராக நவோகான்-6 தொகுதியில் போட்டியிட்டு நாடாளுமன்றத்திற்குத் தேர்ந்தெடுக்கப்பட்டார். 2007 ஆம் ஆண்டில் இயமாத்-உல்-முச்சாகிதின் வங்காளதேசம் என்ற இசுலாமிய பயங்கரவாத அமைப்பிற்கு ஆதரவளித்ததற்காக இவர் மீது வழக்கு தொடரப்பட்டது. வங்காளதேச தேசியவாதக் கட்சியால் 11 ஆவது இயாதியா சங்கத் தேர்தலில் நவோகான் தொகுதியில் போட்டியிட பரிந்துரைக்கப்பட்டார்.
# சித்ரா (மலையாளம்)

**சித்ரா** (*Chithra*; 21 மே 1965-21 ஆகத்து 2021) மலையாளத் திரைத்துறையில் தனது பங்களிப்பிற்காக நன்கு அறியப்பட்ட ஓர் இந்திய நடிகை ஆவார். இவர் 100க்கும் மேற்பட்ட படங்களில் நடித்துள்ளார். 1983ஆம் ஆண்டில் தனது முதல் படமான *ஆட்டகலசம்* படத்தில் பிரேம் நசீர் மற்றும் மோகன்லால் ஆகியோருடன் நடித்தார். இவர் நடித்த ஓர் எண்ணெய் நிறுவனத்தின் விளம்பரத்தின் மூலம் பெற்ற புகழ் காரணமாக இவருக்கு "நல்லெண்ணெய் சித்ரா" என்று செல்லப்பெயர் சூட்டப்பட்டது.
# சித்ரா (மலையாளம்)

## வாழ்க்கை வரலாறு

1965ஆம் ஆண்டில் கொச்சி மாதவன் மற்றும் தேவிக்குப் பிறந்த மூன்று குழந்தைகளில் இரண்டாவது குழந்தையாகப் பிறந்தார், சித்ரா. இவருக்குத் தீபா என்ற அக்காவும், திவ்யா என்ற தங்கையும் உள்ளனர். இவர் சென்னை இரயில்பெட்டி இணைப்புத் தொழிற்சாலை மேல்நிலைப் பள்ளியில் படித்தார். பத்தாம் வகுப்பு வரை படித்த இவர், திரைப்பட வாய்ப்பு அதிகமாக வந்ததால் தனது படிப்பைத் தொடர முடியவில்லை.  
1990ஆம் ஆண்டு விஜயராகவனை மணந்தார். இவர்களுக்கு 1992-இல் மகாலட்சுமி என்ற மகள் பிறந்தார். திருமணத்திற்குப் பிறகு திரைப்படங்களிலிருந்து ஓய்வு பெற்றார். இவர் தனது குடும்பத்துடன் சென்னை சாலிகிராமத்தில் வசித்து வந்தார். இவர் தமிழ் தொலைக்காட்சித் தொடர்களில் நடித்துள்ளார். இவர் 21 ஆகத்து 2021 அன்று சென்னையில் திடீர் மாரடைப்பால் இறந்தார்.
# சித்ரா (மலையாளம்)

## வாழ்க்கை வரலாறு

### தமிழ்த் திரைப்படங்கள்

| 1975 | *அபூர்வ ராகங்கள்* | குழந்தை கலைஞர் |  |
| --- | --- | --- | --- |
| 1978 | *அவள் அப்படித்தான்* | இளம் மஞ்சு | குழந்தை கலைஞர் |
| 1981 | *ராஜ பார்வை* | சுலோச்சனா |  |
| 1982 | *ஆட்டோ ராஜா* | ராஜாவின் சகோதரி |  |
| 1984 | *என் உயிர் நண்பா* | சாந்தி |  |
| 1986 | *குரோதம்* | சுபா. |  |
| *ரசிகன் ஒரு ரசிகை* | ரம்யா |  |  |
| 1987 | *சின்னபூவே மெல்லபேசு* |  |  |
| *மனதில் உறுதி வேண்டும்* | சித்ரா |  |  |
| *ஊர்க்காவலன்* | மல்லிகா |  |  |
| 1988 | *என் தங்கச்சி படிச்சவ* | லட்சுமி |  |
| 1989 | *எங்க வீட்டு தெய்வம்* | ஜான்சி |  |
| *வலது கலை வைத்து வா* | லச்சமி |  |  |
| *தலைப்பு செய்திகள்* |  |  |  |
| *நினைவு சின்னம்* | தங்கம் |  |  |
| *மனிதன் மாறிவிட்டன்* | தமிழரசி |  |  |
| *திருப்பு முனை* | சித்ரா |  |  |
| 1990 | *எதிர்காற்று* | கீதா |  |
| *வெள்ளையத் தேவன்* | புரணம்மா |  |  |
| *அதிசய மனிதன்* | கௌசல்யா |  |  |
| *எனக்கோரு நீதி* |  |  |  |
| *எங்கள் சாமி ஐயப்பன்* |  |  |  |
| *60 நாள் 60 நிமிடம்* | ஆஷா |  |  |
| 1991 | *நாடு அதை நாடு* | அஞ்சலி |  |
| *புத்தம் புது பயணம்* | செவிலியர். |  |  |
| *சேரன் பாண்டியன்* | பரிமளம் |  |  |
| *புதிய நட்சத்திரம்* | கதா |  |  |
| 1992 | *பொண்டாட்டி ராஜ்ஜியம்* | பாரதியின் சகோதரி |  |
| *சின்னவர்* | பொன்னி |  |  |
| 1993 | *பரம்பரியம்* | விமலா |  |
| *பத்தினிப் பெண்* |  |  |  |
| 1994 | *வீட்டைப்பாரு நாட்டைப்பாரு* | திருமதி விக்ரமாதித்யன் |  |
| *மகுடிக்காரன்* | தங்கம் |  |  |
| *முதல் மணைவி* | கண்ணம்மா |  |  |
| *மதுமதி* | ரதி ஆசிரியர் |  |  |
| 1995 | *பெரிய குடும்பம்* | சாந்தி |  |
| 1996 | *கோபாலா கோபாலா* | மீனாட்சி |  |
| *ராஜாளி* | லச்சமி |  |  |
| *இளமை ரோஜாக்கள்* | ஆஷாவின் தாய் |  |  |
| 2001 | *கபடி கபடி* | நில உரிமையாளர் அம்மா |  |
| 2005 | *காதல் செய்ய விரும்பு* | நிதியின் தாய் |  |
| 2020 | *மணி அடிப்பகுதி* |  |  |
| *என் சங்கத்து ஆளா ஆடிச்சவன் எவாண்டா* | தேவனை |  |  |
# பிரியா பதிஜா

**பிரியா பதிஜா** (*Priya Bathija*) ஓர் இந்தியத் தொலைக்காட்சி நடிகை ஆவார். இவர் குவைஷ்சு படத்தில் அப்ரீன் கானாக நடித்தார். கதிஜா கசம் சே மற்றும் பசேரா ஆகிய திரைப்படங்களில் கங்கா வாலியாகவும் தோன்றினார்.  
பிரியா சமீபத்தில் 2019ஆம் ஆண்டில் & தயான் தொலைக்காட்சியில் நடித்தார்.
# பிரியா பதிஜா

## தனிப்பட்ட வாழ்க்கை

பிரியா பதிஜா டி. ஜே. கவல்ஜீத்தை மணந்தார்; ஆனால் இந்த ஜோடி 2019-இல் விவாகரத்து கோரி மனு தாக்கல் செய்தது.
# பிரியா பதிஜா

## தொலைக்காட்சி

| 2007–2008 | *குவாய்ஷ்* | அப்ரின் கான் |
| --- | --- | --- |
| 2008–2009 | *கசம்ஹ் சே* | கங்கா வாலியா |
| 2009 | *பாசேரா* | நந்தினி பாரிக் |
| 2010 | *பாபா ஐசோ வர் தூண்டோ* | சுதா |
| 2011 | *துவாரகதீஷ்-பகவான் ஸ்ரீ கிருஷ்ணன்* | ருக்மிணி |
| 2012 | *ஹம் ஃபிர் மிலேங்கே* | சாந்தினி |
| *காண்டடு நைட்டுகள்* | --- - |  |
| *பியர் பைல்சு* | நிசாத் |  |
| 2013 | *சோர் சோர் சூப்பர் சோர்* | நினா |
| 2014 | *தி பட்டி புரஜகட்* | மாயா மல்கோத்ரா |
| *ஏக் பூண்ட் இஷ்க்* | மன்னத் அக்னிஹோத்ரி |  |
| *யே ஹை ஆஷிகி* (அத்தியாயம் 75) | மணினி |  |
| இஷ்க் கில்ல்ஸ் (அத்தியாயம் 12) | பிரியா ராய் |  |
| 2015–2016 | *சூர்யபுத்ரா கர்ண்* | குந்தி |
| 2016 | *சிஐடி* (4 திசம்பர் 2016) | சோக்கி |
| 2018–2019 | *தயான்* | ஆஷா, த டயான்*தாயான்* |
| 2023 | *தேரே இஷ்க் மே கயால்* | திருமதி ஓபராய் |
# சுலபா ஆர்யா

**சுலபா ஆர்யா** (*Sulabha Arya*, பிறப்பு:15 சூலை 1950) இந்தி, மராத்தி திரைப்படங்களிலும், தொலைக்காட்சி நாடகத் துறையிலும் பணியாற்றும் இந்திய நடிகையாவார். இவர் மறைந்த மூத்த இந்திய ஒளிப்பதிவாளர் இசான் ஆரியாவின் மனைவியும், ஒளிப்பதிவாளர் சமீர் ஆர்யா, நடிகர் சாகர் ஆரியாவின் தாயுமாவார். *சசுரல் கெண்டா பூல்* படத்தில் சாந்தி மாசி என்ற கதாபாத்திரத்தில் நடித்ததற்காக இவர் மிகவும் பிரபலமானவர். சியாம் பெனகலின் அமராவதி கி கதையேன் படத்திலும் இலட்சுமம்மாவாக இவர் நடித்தார்.
# சுலபா ஆர்யா

## நடிப்புத் தொழில்

ஆர்யா 1984இல் ஒளிபரப்பான இந்தியத் தொலைக்காட்சித் துறையின் முதல் சூழ்நிலை நகைச்சுவை நிகழ்ச்சியான *யே ஜோ ஹை ஜிந்தகி*யின் நடிகைகளுள் ஒருவராக இருந்தார். 2003ஆம் ஆண்டு நாடகத் திரைப்படமான *கல் ஹோ நா ஹோவில்* காந்தா பென் என்ற கதாபாத்திரத்தில் நடித்தார். சப் தொலைக்காட்சியில் *யெஸ் பாஸ்* என்ற தொலைக்காட்சித் தொடரில் மாமியார் வேடத்தில் நடித்தார். இவர் கடைசியாக *செட் சாப்*-இன் மேடம் சர் இல் சாய்ரா பேகமாக நடித்துள்ளார்.
# சுலபா ஆர்யா

## தனிப்பட்ட வாழ்க்கை

ஆர்யா, மகாராட்டிராவைச் சேர்ந்த இசான் ஆரியாவை (இர்சத் அகசான்) மணந்தார். இவரது மகன் சமீர் ஆர்யா (ரமேஷ் பெஹ்லாவின் மகள் சிருஷ்டி பெகலை மணந்தார்). *கோய்லா* (1997) *கோய்... மில் கயா* (2003), சுடல் வடாலா (2013) போன்ற படங்களின் ஒளிப்பதிவிற்காகப் பெயர் பெற்றவர்.
# சுலபா ஆர்யா

## தொலைக்காட்சி

- 1984 *யே ஜோ ஹை ஜிந்தகி*-மந்திரா பட்டாச்சார்யா
- 1988 பலாஷ் கே பூல் சீரியல்
- 1989 தும்ஹாரே லியே சீரியல்
- 1992 கிர்தார்
- 1993 மிட்டி கே ரங் (அத்தியாயம் மாவலி)
- 1998 ஹம் சப் ஏக் ஹைன் புயாஜியாக (1 அத்தியாயம்)
- 1999-2000 மால்டி புயாவாக *முஸ்கான்*
- 1999-2009 மீராவின் தாயாக ஆம் பாஸ்
- 2009-2010: மது குரானாவாக *ஷ்ரத்தா*
- 1998-2001: திருமதி சர்மாவாக ஹிப் ஹிப் ஹுர்ரே
- 2010-2012: சன்ஷிதி பாஜ்பாய் வேடத்தில் *சசுரல் கெண்டா பூல்*
- 2015-2016: பாடி அம்மாவாக *பெகுசராய்*
- 2019-2020: கீதா ஸ்ரீவஸ்தவா கதாபாத்திரத்தில் இஷாரோன் இஷாரோன் மே
- 2021-2022 சாண்டோ சகுஜாவாக ஜிந்தகி மேரே கர் ஆநா
- 2022 *மேடம் சார்* சாய்ரா பேகமாக
# சினதுன் தாலுக்தார்

**சினதுன் நேசா தாலுக்தார்** (*ZinnatunnessaTalukdar)* வங்காளதேசத்தைச் சேர்ந்த ஓர் அரசியல்வாதியாவார். 1947 ஆம் ஆண்டில் இவர் பிறந்தார். வங்காளதேசத்தைச் சேர்ந்த சமயச்சார்பற்ற முன்னணி அரசியல் கட்சியான அவாமி லீக் கட்சியின் அரசியல்வாதியாக இவர் செயல்பட்டார். முதன்மை மற்றும் அனைவருக்குமான கல்வித்துறையின் மாநில அமைச்சராக இருந்தார்.. பெண்கள் மற்றும் குழந்தைகள் விவகாரங்களுக்கான மாநில அமைச்சராகவும் பணியாற்றினார். 1996-2001 ஆம் ஆண்டுகளில் சேக் அசீனா அமைச்சரவையில் இருந்த 43 அமைச்சரவை அமைச்சர்களில் இருந்த மூன்று பெண் அமைச்சர்களில் இவரும் ஒருவராவார்.  
சினதுன் நேசா தாலுக்தாருக்கு வங்காளதேச அரசாங்கம் 2018 ஆம் ஆண்டில் பெண்களின் தனிப்பட்ட சாதனைகளுக்காக வழங்கப்படும் பேகம் ரோக்கியா பதக்கத்தை வழங்கி சிறப்பித்தது.
# சினதுன் தாலுக்தார்

## இறப்பு

சினதுன் நேசா தாலுக்தார் இதயம் மற்றும் நுரையீரல் நோயால் பாதிக்கப்பட்டு டாக்காவில் 2023 ஆம் ஆண்டு அக்டோபர் மாதம் 29 ஆம் தேதியன்று தனது 76 ஆவது வயதில் இறந்தார்
# சஞ்சய் புகாலியா

**சஞ்சய் புகாலியா** ( *Sanjay Pugalia* ) இந்தியாவின் மும்பையில் உள்ள *சிஎன்பிசி ஆவாசு* என்ற இந்தி செய்தித் தொலைக்காட்சியின் முன்னாள் தலைமை ஆசிரியரும் மற்றும் வணிகப் பத்திரிகையாளரும் ஆவார். அச்சு மற்றும் ஒளிபரப்பு அனுபவசாலியான இவர், ஆஜ் தக், ஏபிபி நியூஸ் ,ஜீ நியூஸ் மற்றும் சிஎன்பிசி ஆவாசு உட்பட பல இந்தி மொழி செய்தித் தொலைக்காட்சிகளில் மூத்த செய்தி இயக்குநராக பணியமர்த்தப்பட்டார். 2021 ஆம் ஆண்டு நிலவரப்படி தி குயின்ட் என்ற செய்தி மற்றும் கருத்து இணையதளத்தின் ஆசிரியர் இயக்குநராக உள்ளார்.  
இவர் தற்போது அதானி எண்டர்பிரைசஸ் நிறுவனத்தில் தலைமை-ஊடக முன்முயற்சிகளில் தலைமை நிர்வாக அதிகாரியாகவும் மற்றும் ஆசிரியராகவும் பணிபுரிகிறார்.  
இந்தியாவின் ஊடகத்துறை 1990களில் தொடங்கி பல செய்தித் தொலைக்காட்சிகளை உருவாக்கி வருவதால், புகாலியா பல தனியார், சுயாதீனத் தொலைகாட்சிகளின் தலைவராக இருந்து வருகிறார் . இவை அனைத்தும் இந்தியாவின் தூர்தர்ஷனுக்கு எதிராக போட்டியிட்டன. சுதந்திர தொலைக்காட்சி நிறுவனங்கள் இந்தியாவில் இந்தி மொழி இதழியலுக்கு ஆங்கில மொழி இதழியலுக்கு எதிராக போட்டியிடும் ஒரு தளத்தை வழங்கியது. இது இந்த சகாப்தத்தில் இந்திக்கு மாற்றத்தை உருவாக்கியது.
# சஞ்சய் புகாலியா

## சொந்த வாழ்க்கை

சஞ்சய் புகாலியா சார்க்கண்டிலுள்ளசாகிப்கஞ்சில் வளர்ந்தார். அங்கு இவரது தந்தை ஒரு தொழிலதிபராக இருந்தார். புகாலியா வரலாறு மற்றும் அரசியல் அறிவியலில் பல்கலைக்கழக பட்டங்களைப் பெற்றுள்ளார். தனது மாணவப் பருவத்தில் சுரேந்திர பிரதாப் சிங் ஆசிரியராக இருந்து வெளியிட்ட *ரவிவார்* என்ற பத்திரிகையினால் ஈர்க்கப்பட்ட சஞ்சய் அதன் இந்தி மொழி வெளியீடு தன்னை பத்திரிகைத் தொழிலைத் தொடங்க தூண்டியது எனக் கூறுகிரார்.
# சஞ்சய் புகாலியா

## தொழில்

பத்திரிகையாளராக 25 ஆண்டுகளுக்கும் மேலாக, சஞ்சய் புகாலியா அச்சு மற்றும் ஒளிபரப்பு இதழியல் ஆகிய இரண்டிலும் பணியாற்றியுள்ளார். இவர் *தி டைம்ஸ் குரூப்*, பிசினஸ் ஸ்டாண்டர்ட், ஆஜ் தக், இவர் இந்தி மற்றும் ஆங்கில இதழியல் துறையில் பணியாற்றிய போது, முதன்மையாக இந்தி மொழி பத்திரிகையாளராக இருந்துள்ளார்.
# சஞ்சய் புகாலியா

## விருதுகள்

- 2010 சூர்யதத்தா தேசிய வாழ்நாள் விருது
- 2010 சிறந்த இந்தி செய்தி நிகழ்ச்சி தொகுப்பாளருக்கான இந்திய செய்தி ஒளிபரப்பு விருது
# சமிதா பங்கர்கி

**சமிதா பங்கர்கி** (*Samita Bangargi*) என்பவர் ஓர் இந்திய நடிகை ஆவார். இவர் *ராம்ஜி லண்டன்வாலே* (2005) *ஷாதி கா லட்டு* (2004) மற்றும் *யே க்யா ஹோ ரஹா ஹை?* (2002) இந்தித் திரைப்படங்களில் நடித்ததால் நன்கு அறியப்படுகிறார்.
# சமிதா பங்கர்கி

## தனிப்பட்ட வாழ்க்கை

சமிதா பங்கர்கி ஆசிசு சவுத்ரியினை 27 சனவரி 2006 அன்று மணந்தார். இந்தத் தம்பதியினருக்கு 3 குழந்தைகள் உள்ளனர். 2008-இல் ஒரு மகன் மற்றும் 2014-இல் இரட்டை மகள்கள் பிறந்தனர். 2008ஆம் ஆண்டு நவம்பர் 26ஆம் தேதி நடந்த தாக்குதல்களில் ஆசிசு தனது சகோதரி மற்றும் மைத்துனரை இழந்தார். இதன் பின்னர் ஆசிசின் மருமகன் மற்றும் மருமகளும் இவர்களுடன் வசித்து வருகின்றனர்.
# சமிதா பங்கர்கி

## திரைப்படவியல்

| 2002 | *யே க்யா ஹோ ரஹா ஹை?* | அனு. |  |
| --- | --- | --- | --- |
| 2004 | *ஷாதி கா லட்டு* | மேனகா |  |
| 2005 | *ராம்ஜி லண்டன்வாலே* | சமிரா | } |